### | | | | --- | --- | | | | | --- | | **Byråd** 25. juni 2019 Sagsnr. 710-2019-18168 Dok.nr. 710-2019-128844 Sagsbehandler DPPM | | 116.                Undersøgelse af nattevagtsdækningen i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en undersøgelse
af nattevagtsdækningen i [adresse]. Undersøgelsen er vedlagt som bilag.

Byrådet afsatte i budgettet for 2019 100.000 kr. til
udarbejdelse af en analyse, der afdækker, om tildelingen på plejecentrene i
Favrskov Kommune om natten er tilstrækkelig til at sikre den fornødne tryghed
for plejecentrenes beboere.

Undersøgelsen baserer sig på både kvantitative og
kvalitative data, såsom statistiske data om plejecentrene, observationer af
nattevagter, interviews af beboere og pårørende samt selvrapportering hos
nattevagter.

Undersøgelsen konkluderer, at den nuværende tildeling på
plejecentrene om natten er tilstrækkelig. Både medarbejdere og borgere giver
udtryk for dette. Resultatet underbygges desuden af, at tildelingen på
plejecentrene i [adresse] er højere end i de omkringliggende kommuner.
Således er antallet af borgere pr. medarbejder om natten i [adresse] på
21,19, mens antallet pr. medarbejder i de omkringliggende kommuner ligger på
mellem 25,2 og 27.

Undersøgelsen indeholder også et afsnit med forslag til
opmærksomhedspunkter. Det drejer sig om antallet af rutinemæssige faste
nattelige besøg hos beboerne, nødkald med tovejskommunikation, sensor-nødkald
(overvågning), yderligere anvendelse af hotellåse på beboernes døre, sårbarhed
i vagtskiftet, støj i forbindelse med natlige opgaver samt øget anvendelse af
Røde Kors og Ældresagens vågetjeneste.

**VURDERING**

Social og Sundhed vurderer, at undersøgelsen giver et
retvisende billede af borgernes tryghed om natten på kommunens plejecentre.

Social og Sundhed vurderer, at undersøgelsens konklusioner
ikke giver anledning til ændringer i tildelingen af nattedækningen på
plejecentrene. Det er dog vigtigt, at den nuværende mulighed for plejecentrene
om at tilføre ekstra ressourcer ved periodisk øget belastning fastholdes.

De foreslåede opmærksomhedspunkter vil blive medtaget i den
videre planlægning, fx er der en plan for installation af hotellåse på de
centre, hvor dette ikke er sket. Der er desuden afholdt orienteringsmøder med
Røde Kors og Ældresagens vågetjeneste med henblik på en mere optimal anvendelse
af deres tilbud.

Social og Sundhed har sendt undersøgelsen i høring hos
Ældrerådet. Ældrerådets høringssvar af 22. maj 2019 er vedlagt som bilag.

Ældrerådet udtrykker tilfredshed med, at undersøgelsen
konkluderer, at normeringen til nattevagtsdækningen er tilstrækkelig til at
give den nødvendige pleje og tryghed. Ældrerådet anbefaler, at der arbejdes
videre med undersøgelsens anbefalinger, og at resultatet af undersøgelsen gøres
kendte blandt såvel beboere som personale og offentligheden generelt.

Med hensyn til udbredelsen af kendskabet til undersøgelsens
resultater kan Social og Sundhed bemærke, at undersøgelsen er sendt til
bruger-/pårørenderådene på de enkelte plejecentre. Derudover har medarbejderne
løbende været involveret og orienteret om undersøgelsen, og resultaterne bliver
drøftet på de lokale personalemøder.

**ØKONOMI**

Sagen har ingen økonomiske konsekvenser.

**INDDRAGELSE**

Ældrerådet har løbende været inddraget i arbejdet med
analysen og er løbende blevet orienteret om observationerne. Undersøgelsen har
været i høring hos Ældrerådet.

**INDSTILLING**

Direktøren for Social og Sundhed indstiller til Byrådet:

1.      At
”Undersøgelse af nattevagtsdækningen i [adresse]” tages til
efterretning.

2.      At
der ikke sker ændringer i tildelingen af nattevagtsdækningen på plejecentrene i
Favrskov Kommune som følge af undersøgelsen.

**BESLUTNING**

***Social- og Sundhedsudvalget, 6. juni 2019:***

Fraværende:Herdis Simonsen

Indstilles godkendt.

***Økonomiudvalget, 18. juni 2019:***

Fraværende:Nikolaj Dam

Indstilles godkendt.

**Bilag**

|  |  |
| --- | --- |
| Undersøgelse af nattevagtsdækningen i [adresse] | 710-2019-95200 |
| Høringssvar Ældrerådet | 710-2019-108679 |